মেহেন্দিগঞ্জ উপজেলা বাংলাদেশের বরিশাল জেলার অন্তর্গত একটি দ্বীপ উপজেলা। ১৫ অক্টোবর ১৯৮৩ খ্রীঃ তারিখে মেহেন্দিগঞ্জ থানা উপজেলায় রূপান্তরিত করা হয়।   অবস্থান ও আয়তন  মেহেন্দিগঞ্জ উপজেলা বরিশাল জেলা সদর থেকে প্রায় ৪০ কিলোমিটার পূর্ব- উত্তর দিকে অবস্থিত এবং অঞ্চলের মধ্যে সর্বোধিক নদী সমৃদ্ধ ও নদী পরিবেষ্ঠিত একটি উপজেলা। এর উত্তরে হিজলা উপজেলা এবং মুলাদী উপজেলা, দক্ষিণে বরিশাল সদর উপজেলা ও ভোলা সদর উপজেলা, পূর্বে ভোলা সদর উপজেলা, লক্ষ্মীপুর জেলার  লক্ষ্মীপুর সদর উপজেলা ও রায়পুর উপজেলা, পশ্চিমে মুলাদী উপজেলা ও বরিশাল সদর উপজেলা।   আয়তন  মেহেন্দিগঞ্জ উপজেলার আয়তন ৪১৮.৯৭ বর্গ কিঃমিঃ।   প্রশাসনিক এলাকা  মেহেন্দিগঞ্জ উপজেলায় ২ টি থানা।   মেহেন্দিগঞ্জ থানা   কাজিরহাট থানা  মেহেন্দিগঞ্জে ১টি পৌরসভা।  পৌরসভা:  মেহেন্দিগঞ্জ পৌরসভা  মেহেন্দিগঞ্জে ইউনিয়নঃ ১৬ টি  ইউনিয়নসমূহ:   ১ নং আন্দারমানিক   ২ নং লতা    ৩নং চর এককরিয়া  ৪নং উলানিয়া উত্তর   ৫নং মেহেন্দিগঞ্জ  ৬ নং বিদ্যানন্দপুর  ৭ নং ভাষাণচর  ৮নং চর গোপালপুর  ৯নং জাঙ্গালিয়া  ১০নং আলিমাবাদ  ১১নং চানপুর  ১২ নং দড়িচর খাজুরিয়া  ১৩নং গোবিন্দপুর  ১৪নং শ্রীপুর  ১৫নং জয়নগর  ১৬ নং উলানিয়া দক্ষিণ   নদী বিচ্ছিন্ন ৫টি ইউনিয়নের প্রশাসনিক কার্যক্রম কাজিরহাট থানার আওতাধীন।  ইউনিয়নসমূহ:  ১নং আন্ধারমানিক  ২নং লতা  ৬নং বিদ্যানন্দপুর  ৭নং ভাষাণচর  ১২নং দড়িরচর খাজুরিয়া   ইতিহাস ও নামকরন   সম্রাট আকবরের সেনাপতি শাহবাজ খান পুর্তগীজ ও মগ আরাকান জলদস্যুদের কবল থেকে সাধারণ বিরাট সেনাবাহিনী ও স্থানীয় যুবকদের নিয়ে পুর্তগীজ-মগ ও আরাকান জলদস্যুদের উপর আক্রমণ করে এবং তাদেরকে উত্তর শাহবাজপুর (বর্তমান ভোলা জেলা) থেকে বিতাড়িত করেন। ১৫৮৫ সালে তিনি চলে যান। পরে শাহবাজ খানের স্মৃতি বিজড়িত স্থান হিসাবে মেঘনা-তেঁতুলিয়া-ইলিশা-মাসকাঁটা কালবদরের মাঝ খানের নদী কন্যা দ্বীপটির নাম শাহবাজপুর নামে পরিচয়। পরে ইলিশা নদীর উত্তর অংশ (মেহেন্দিগঞ্জ-হিজলা-মুলাদী) নিয়ে গঠিত হয় উত্তর শাহবাজপুর। শাহবাজ খান চলে যাওয়ার বেশ কিছু কাল পর আবার শুরু হয় আরাকান ও পুর্তগীজ জলদস্যুদের অত্যাচার এবং সম্রাট আওরঙ্গজেবের সময়ে মুঘল সেনাপতি আগা মেহেদীকে পাঠান শাহবাজপুর। আগা মেহেদী ও তার বাহিনী উত্তর শাহবাজপুর (বর্তমান মেহেন্দিগঞ্জ উপজেলা, ভোল জেলার রামদাশপুর ইউনিয়নের যে কোন স্থানে) আস্তানা করেন এবং স্থানীয়দের সহযোগিতায় পুর্তগীজ ও আরাকানদের এই অঞ্চল থেকে বিতাড়িত করেন। পরে আঘা মেহেদী নামে উত্তর শাহবাজপুরের একাংশের নাম করা হয় মেহেদীগঞ্জ যার বিবর্তিতরূপ মেহেন্দিগঞ্জ। আগা মেহেদী চলে যাওয়ার কিছুকাল পর আবার শুরু হয় পুর্তগীজ এবং আরাকনদের উৎপাত— এবার তিনি ফিরে এসে এ অঞ্চল থেকে পুরোপুরি নিশ্চহ্ন করেন। পরে তিনি সুবেদার হিসেবে এই এলাকায় থেকে যান এবং সংগ্রাম কেল্লা থেকে একটু দূরে সরে উলানিয়া নামক স্থানে তার উত্তরসুরীরা স্থানীয়ভাবে বাসস্থান নির্মাণ করেন ও বসবাস শুরু করেন। যা এখন উলানিয়া জমিদার বাড়ি নামে পরিচিত।    জনসংখ্যার উপাত্ত  ২০২২ সালের আদমশুমারি অনুযায়ী মেহেন্দিগঞ্জ উপজেলার মোট জনসংখ্যা ৪,২৭,৯১৩ জন (প্রায়)।  পুরুষ ২,০২,৩৬৮ জন ( প্রায়)   এবং মহিলা ২,২৫,৫২৭ জন (প্রায়)  । তার মধ্যে  পুরুষ ভোটার সংখ্যা ১,১৭,৫৪০ জন   এবং মহিলা ভোটার সংখ্যা   ১,২৮,১০৪ জন ।  মোট পরিবার ৮২৯৭০ টি ।  জনসংখ্যা বৃদ্ধির হার ১.৩০%।    শিক্ষা  ২০১১ সালের আদমশুমারি অনুযায়ী মেহেন্দিগঞ্জ উপজেলার সাক্ষরতার হার ৭২.৫%।   বিশিষ্ট্য ব্যক্তিবর্গ   মহিউদ্দিন আহাম্মদ, সাবেক সাংসদ ও সাবেক সভাপতি বরিশাল জেলা আওয়ামী লীগ   মোঃ নূরুল ইসলাম, গভর্নর, বাংলাদেশ ব্যাংক  আবদুল গাফ্ফার চৌধুরী, সাহিত্যিক ও কলামিস্ট   আসাদ চৌধুরী (কবি)   আতিকুল হক চৌধুরী (লেখক ও নাট্যকার)  শাহ মোহাম্মদ আবুল হোসেন,সাবেক অর্থ প্রতিমন্ত্রী  রাজিব আহসান রাজনীতিবিদ, ছাত্রদল সাবেক কেন্দ্রীয় সভাপতি, সেচ্ছাসেবক দল সেক্রেটারী   মোঃ আমজাদ হোসেন (ফিরোজ) , কর আইনজীবী, ঢাকা ট্যাক্সেস বার এসোসিয়েশন।   বিবিধ  ক) প্রধান নদীঃ ইলিশা, কালাবদর, লতা, মাসকাটা, বদরটুনি, কীর্তনখোলা ও মেঘনা।  খ) প্রধান হাট-বাজারঃ পাতারহাট বন্দর, উলানিয়া বাজার, দফাদারহাট, কাজিরহাট, মাছকাজিরচর।   অর্থনীতি   নদীবেষ্টিত এই এলাকায় ধান, মাছ অর্থকরী ফসল। এছাড়াও র‌য়ে‌ছে বি‌ভিন্ন ধর‌নের ফসল। আমড়া, পান, সুপা‌রি মে‌হে‌ন্দিগ‌ঞ্জের প্র‌সিদ্ধ ফসল। স্থানীয় কা‌ঠের বাজারমূল্য বেশ লক্ষণীয়।  ঐতিহাসিক নিদর্শন ও ঐতিহ্য  উলানিয়া জমিদার বাড়ি  চরহোগলা জমিদার বাড়ি  পাক্কা বাড়ি  কাজীরহাটের পাকা মসজিদ   স্বাস্থ্য  সরকারি হাসপাতাল: ১টি (৫০ শয্যা)  প্রাইভেট হাসপাতল ২ টি(প্রায়৩০টি শয্যা)  ইউনিএইড হাসপাতাল  তথ্যসূত্র  বিষয়শ্রেণী:বরিশাল জেলার উপজেলা বিষয়শ্রেণী:মেহেন্দিগঞ্জ উপজেলা  বিষয়শ্রেণী:বরিশাল বিভাগ